Brevdato:

Suliap normua: 2023 - 16263

All. nr. 23569725

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
|  |
| **Sarullinnut 2024-mi TAC**  |

Kalaallit Nunaat tamakkerlugu saarullinnut Total Allowable Catch (TAC)-p aalajangersarneqarneranut atatillugu tusarniaanermut allakkiaq matumuuna saqqummiunneqarpoq.

**Qallunaatut kalaallisullu tusarniaanermit akissuteqarnissamik piffissaliussaq tassaavoq ulloq 29-11-2023 uunga apn@nanoq.gl**

Akissuteqannginneq siunnersuummik nassiunneqartumik akuersinertut isigineqassaaq. Tusarniaanermut piffissaliussap sivitsorneqarsinnaanera periarfissaanngilaq.

|  |
| --- |
| **Saarulliit** |

Tusarniaaneq una Kalaallit Nunaat tamakkerlugu 2024-mi saarullinnut TAC-mut tunngavoq.

2023-mi saarullinnut tunngatillugu siunnersuineq iluarsiniarlugu misissoqqinneqarpoq[[1]](#footnote-1). Aalisagaqatigiinnut suffisartunut pingasunut (sisamanut) siunnersuisoqarpoq:

* Sinerissap qanittuani saarulleqatigiit suffisartut (aalisagaqatigiit marluk), Kitaani
* Sinerissap avataani saarulleqatigiit suffisartut, Kitaani
* Sinerissap avataani Tunumit Islandimiillu saarulleqatigiit suffisartut

Siunnersuinerup nutarternera tunngavigalugu Kalaallit Nunaat tamakkerlugu saarullinnut aqutsinissamut pilersaarusiortoqassasoq aalajangerneqarpoq. Tunumi avataasiorluni saarullinniarnermi aqutsinissamik pilersaarutip 2023-mi atorunnaartussaanera tamatumunnga patsisaavoq.

Aalisarneq pillugu Siunnersuisoqatigiinni ilaasortanik suleqatigiissitamik pilersitsisoqarsimavoq. Sulineq tunngavigalugu maanna Tunumi sinerissap avataani saarullinniarnermut aqutsinissamut pilersaarutissatut siunnersuut nassiunneqarpoq. Taanna tusarniaanermut nittartakkami takuneqarsinnaavoq ([Tunumi avataasiorluni saarullinnik aalisarnermut aqutsinissamik pilersaarutissatut siunnersuut (naalakkersuisut.gl)](https://naalakkersuisut.gl/Hoeringer/2023/11/0711_forvaltningsplan?sc_lang=kl-GL)). Tunumi TAC-ssatut siunnersuummi siunnersuut manna aallaavigineqarpoq.

Kalaallit Nunaat tamakkerlugu saarullinnut aqutsinissamut pilersaarusiorneq suli ingerlavoq.

Kalaallit Nunaata sinneranut TAC-ssatut siunnersuut suleqatigiissitap maannamut suliaanut tunngaveqarpoq.

**Siunnersuineq pillugu naatsumik nassuiaaneq**

Kitaanut tunngatillugu siunnersuisarnerit aalajaatsuupput najoqqutarineqartarlutillu. Tunumut tunngatillugu siunnersuisarnerni najoqutassat amigaatigineqarput aalisagaqatigiinnullu tunngatillugu paasissutissanik amigaateqarneq aallaavigalugu siunnersuisoqarsimalluni. Aalisakkat Kalaallit Nunaata Isalandillu akornanni nuttartarnerinut paasissutissanik amigaateqarneq patsisaavoq.

Saarullinniarnermi saarulleqatigiit assigiinngisitaartut aalisarneqartarput saarulleqatigiillu sisamaasut pingaartumik Kitaani akulerussuuttarlutik. Tamatuma kingunerisaanik kitaani aalisarnermi saarulleqatigiit sisamaasut suffisartut tamarmik pisarineqartarput. Siunissami pisassiisarnissani suffisartut nutaamik immikkoortitersimanerisa isiginiarneqartarnissaat ICES-imit kaammattuutigineqarpoq.

*Tunu - Avataa*

ICES-ip inassutigaa Tunumi avataani suffisartunit ataatsimut pisassat 2024-mi 23.518 tonsit sinnissanngikkaat, taakkulu 2023-mit 15.058 tonsinik amerleriarput. Siunnersuinermi 2022-mi pisanit 20%-iinik ikilinissaat inassutigineqarput. Siunnersuineq taanna atuutissaaq allatut iliornissamut tunngavissiisumik iliornissamut paasissutissanik nutaanik peqalernissaata tungaanut. Ilisimasat amerlisarniarlugit inuussutissarsiortut peqquneqarput misiliutinik katerseqqullugit Pinngortitalerivimmut misissoqqissaarneqartussanngorlugit nassiunneqartussanik. Aamma CPUE-mi ineriartorneq malinnaavigineqarpoq, taamaalilluni aalisarneq taanna malillugu nalimmassarsinnaanngorlugu.

Nutaamik siunnersueriaaseq tunngavigalugu aqutsinissamut pilersaarut atuuttoq TAC-inik aalajangersaaniarnermi atorneqarsinnaanngilaq. Tunumut TAC aqutsinissamut pilersaarut nutaaq malillugu aalajangersaasoqassasoq siunnersuutigineqarpoq, tassa TAC 2023 assigalugu 32.900 tonsiullutik.

**Takussutissiaq 1: 2024-mi avataasiorluni saarullittassatut siunnersuutit (tonsinngorlugit).**

|  |  |  |  |  |  |  |
| --- | --- | --- | --- | --- | --- | --- |
| **Aalisagaqati-giit suussusii** | **2024-mut siunnersui-****neq** | **Pisassat****2022** | **Pisassat****2023** | **Pisat 2022** | **Ulloq****6/11/2023 pisat** | **2024-mut pisassiissutissatut siunnersuutit** |
| **Saarullik** |  |  |  |  |  |  |
| Tunu | 23.518 | 27.430 | 32.945 | 26.952 | 23.440 | 32.900 |

Aqutsinissamut pilersaarummi siunnersuutigineqarpoq TAC Dohrn Bankemut aamma Tunup kujtaanut takussutissiaq 1 malillugu avinneqassasoq.

**Takussutissiaq 2: Tunumi Kujataatalu kitaani avataasiornermi saarullinnik pisassiissutinik aalajangersaariaatsimut najoqqutassaq**

|  |  |  |
| --- | --- | --- |
| **Aqutsiveqarfik** | **Agguaassinermi najoqqutassaq** | **Pisassiissutit annertussusaat (tonsinngorlugit)**  |
| Tunup avannaani | Aningaasarsiutigilugu pisassiissuteqartoqanngilaq – sumiiffik misileraalluni taamaallaat aalisarfiusinnaavoq  | 0 |
| Ikkannersuarmi Dohrnimi  | Pisassiissutit 25.000 tonsinut aalajangersarneqarput.  | 25.000 |
| Kujataa  | Pisassiissutit 7.900 tonsinut aalajangersarneqarput. | 7.900  |

*Malugiuk: Aqutsinissamut pilersaarummut siunnersuummi aqutsiveqarfik Kitaata kujataa (1F) aqutsiveqarfimmut ilaajunnaarsimasoq.*

*Kitaa sinerissap avataani suffisartut*

ICES-ip inassutigaa avataani suffissartunit 2024-mi ataatsimut pisassiissutit 2.398 tonsit sinnissanngikkaat.

ICES-ip 2023-imi aalisartoqannginnissaa inassutigaa. Kitaata avataa 2016-imili saarullinnik aalisarfiujunnaarpoq. Avataani suffissartut sinerissap qanittuani takussaagajupput, taamaammat avataani saarulliit suffissartunut pisassiissutissatut inassutigineqartut sinerissap qanittuani aalisarneqarsinnaapput. Sinerissap qanittuani saarulliit aalisarneqarnerat taakkununngalu siunnersuinerit assigiinngitsorujussuupput, taamaammat avataanut pisassatut inassutigineqartut sinerissap qanittuanut nuunneqartariaqarput.

Taamaammat sinerissap avataani saarullinniarneq 2024-mi mattusimaneqaannassasoq siunnersuutigineqarpoq. Taamaattoq ukioq manna assigalugu avataani misileraalluni aalisartoqarnissaa naatsorsuutigineqarpoq. Misileraalluni aalisarnissamut sinaakkutissat suliarineqarput ukiullu ingerlanerani tamanut saqqummiunneqassallutik.

*Kitaa - Sinerissap qanittuani*

ICES-imit inassutigineqarpoq sinerissap qanittuani suffisartut 2024-mi ataatsimut pisassat 3.095 tonsit qaangissanngikkaat. Siunnersuinermi inassutigineqarpoq 3.095 tonsit taakku immikkoortunut marlunnut avinneqassasut, tassalu Nuup avannaani (746 tons) kiisalu Nuup kujataani (2.349 tons).

Saarullinnut aqutsinissamut pilersaarut Suleqatigiissitanit sinerissap qanittuani TAC eqqartorneqarsimavoq. Sinerissap qanittuani siunissami aalisarsinnaanerup qulakkeernissaa siunertaralugu piffissap ingerlanerani TAC-ip annikilliartuaartinnissaa ilalerneqarpoq. Suleqatigiissitat pisat amerlassusaat, siunnersuineq kiisalu TAC aallaavigalugit periaaseq atorniarlugu suleqqinnissartik aalajangiuppaat. Periusissaq taanna suli suliarineqarpoq, Aalisarnermut Piniarnermullu Naalakkersuisoqarfiup aqutsinissamut pilersaarut tamakkiisoq, TAC-mullu ilusissaq ilanngullugu ulloq 1. Januar 2025 atuutilissasoq naatsorsuutigaa. Taamaalilluni 2024-mi TAC 21.000 tons-inut aalajangiunneqarpoq. Pisassiissutinut siunnersuut, ukiup ingerlanerani pisassiissutinik naleqqussaasarnermit aammalu 2023-mi pisaasimasunit aallaaveqarpoq.

Ukiuni siuliini siunnersuisarnerit maanna siunnersuisarnermut assersuunneqarsinnaanngillat, taamaammat ukiuni siuliini siunnersuisarnerit takussutissiami ilaatinneqanngillat.

Siunnersuineq, TAC aamma pisassiissutinik ilanngaanerit pillugit ineriartornernut takussutissiaq pillugu ilanngussaq 2 takuuk.

**Takussutissiaq 3: 2024-mi saarullittassiissutinut siunnersuutit (tonsinngorlugit)**

|  |  |  |  |
| --- | --- | --- | --- |
| **Immikkoortoq** | **Sumiiffik**  | **Siunnersuineq 2024 (tonsit)** | **Pisassiissutissatut siunnersuut 2024 (tons)** |
| Avataasiortut  | Kitaani | 2.398  | 0 |
| Tunu | 23.518 | 32.900 |
| Sinerissap qanittuani | Nuup avannaani (NAFO 1A-C) | 746 | **21.000** |
| Nuup kujataani (NAFO 1D-F) | 2.349 |

1. Siunnersuineq Pinngortitaleriffiup nittartagaani takuneqarsinnaavoq. [↑](#footnote-ref-1)